**Tiszavasvári Város Önkormányzata**

**Képviselő-testületének**

**291/2017. (XI.30.) Kt. számú**

**határozata**

**Tájékoztató az önkormányzat tulajdonában lévő egyes ingatlanok ingyenes használatáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület elfogadja a tájékoztatót, és továbbra is indokoltnak tartja, hogy azon szervek számára, akik jelenleg ingyenesen használnak önkormányzati ingatlanokat, az Önkormányzat a jövőben is biztosítsa az ingyenes ingatlanhasználatot.

 **Dr. Fülöp Erik Badics Ildikó**

 **polgármester jegyző**

**291/2017. (XI.30.) Kt. számú határozat melléklete**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Tájékoztató az önkormányzat tulajdonában lévő egyes ingatlanok ingyenes használatáról**

**Tisztelt Képviselő-testület!**

Tiszavasvári Város Önkormányzata a tulajdonában lévő ingatlanokat bérbeadás útján, illetve térítésmentes használatba adással hasznosítja.

A nemzeti vagyonról szóló 2011. évi CXCVI. törvény 11. § (13) bekezdése értelmében „Nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.”

Az Önkormányzat, a tulajdonában lévő ingatlanok ingyenes használatba adásánál a Magyarország helyi önkormányzatairól szóló 2011. évi CLXXXIX. törvény 13.§-ában foglalt szempontokat tartja szemelőtt, mely a helyi közügyek, valamint a helyben biztosítható közfeladatok körében ellátandó helyi önkormányzati feladatokat határozza meg.

Az Önkormányzat tulajdonában lévő és a Képviselő-testület által térítésmentesen használatba adott ingatlanok kimutatását az alábbi táblázatok tartalmazzák.

*A kimutatásban nem szerepelnek a vagyonkezelői-, illetve üzemeltetési szerződéssel hasznosított ingatlanok!*

**Ingyenes használatba adott beépítetlen ingatlanok:**

|  |  |  |
| --- | --- | --- |
| **használatba adott ingatlan** | **használatba vevő/****használat célja** | **használat időtartama** |
| **helyrajzi száma** | **megnevezése** | **nagysága** |
| 0756/1 | saját célú csatorna | 14673 m2 | Losonczi és Losonczi Kft.halastavi lecsapoló csatorna | 2012.09.19.- 2027.09.18-ig |
| 3602/1Petőfi utca | beépítetlenterület  | 3902 m2 | TIVA-SZOLG Kft.telephely | 2005.11.15.-határozatlan |

**Ingyenesen használatba adott nem lakás célú helyiségek:**

|  |  |  |
| --- | --- | --- |
| **használatba adott ingatlan** | **használatba vevő** | **használat időtartama** |
| **címe** | **megnevezése** | **nagysága****m2** |
| 1/2 hrszBáthori u. 6. | próbaterem | 69 | Requiem Fúvószenekari Alapítvány | 2016.05.01. határozatlan |
| 1/2 hrszBáthori u. 6. | irodagarázs | 23,7213,8 | Tiszavasvári Polgárőr Egyesület | 2017.07.01határozatlan |
| 1550 hrszVasvári P.u.110. | fiókposta  | 20  | Magyar Posta Zrt. | 2011.11.01.-határozatlan |
| 2866 hrszAdy u. 8.1/2 hrszBáthori u. 6. | Térségi Szolgáltató Ház | 33,35 1 db iroda2db garázs | Sz.-Sz.-B. Megyei KatasztrófavédelmiIgazgatóság | 2009.10.26.-határozatlan |
| 2866 hrszAdy u. 8. | Térségi Szolgáltató Ház | 14,561 db iroda | Kornisné Liptay Elza Szociális és Gyermekjóléti Központ Támogató Szolg. | 2017.09.01.határozatlan |
| 2866 hrszAdy u. 8. | Térségi Szolgáltató Ház | 441 db iroda | Magyar Vöröskereszt Szabolcs-Szatmár-Bereg Megyei Szervezete | 2017.05.01.határozatlan |
| 2852 hrszKossuth u. 10. | 1 db garázs | 14 | ROJKO-MED Tanácsadó és Szolg. Kft. | 2016.07.01.2019.05.31. |

Tájékoztatom a Képviselő-testületet arról, hogy 2016. évhez képest egyes nem lakás célú helyiségek ingyenes használatba adásában változások történtek.

A Tiszavasvári Bethlen u. 2. sz. alatti Civil Ház hasznosításáról a Képviselő-testület 2017. márciusban tartott ülésén hozott döntést, miszerint az ingatlan helyiségeit 2017.04.01-től bérbeadás útján hasznosítja. Így ezen időponttól a NOE Tiszavasvári Nagycsaládosok Egyesülete ingyenes használata megszűnt, részükre az ingatlan helyiségei bérleti díj ellenében kerülnek bérbeadásra.

A Tiszavasvári Egészségügyi Szolgáltató Nonprofit Kft. Báthori u. 6. sz. alatti irodahelyiségre vonatkozó ingyenes használata 2017.04.30-val szűnt meg. Ezen helyiség a Tiszavasvári Polgárőr Egyesület részére lett ingyenes használatba adva.

Az Ady u. 8. sz. alatti Térségi Szolgáltató Ház emeletén lévő 44 m2 nagyságú iroda a Magyar Vöröskereszt Szabolcs-Szatmár-Bereg Megyei Szervezete részére, a 14,56 m2 nagyágú iroda pedig 2017.09.01-től a Kornisné Liptay Elza Szociális és Gyermekjóléti Központ Támogató Szolgálata részére került ingyenesen használatba adásra.

Kérem a Képviselő-testületet, hogy az előterjesztést tárgyalja meg, majd a határozat-tervezetnek megfelelően hozza meg döntését.

Tiszavasvári, 2017. november 17.

#####  Dr. Fülöp Erik

 **polgármester**